Իրանի եւ Թուրքիայի հասարակությունների համեմատական ​​վերլուծությունը թույլ է տալիս քննարկել ժամանակակից Իրանի ամենահրատապ խնդիրը: Խոսքը շիաների հոգեւորականության եւ իսլամական վարչակարգի դեմ դրսեւորված ժողովրդական շարժման հնարավոր զարգացման մասին է: Ինչպիսի՞ ինքնություն կարող է առաջանալ իրանական հասարակությունում այս շարժման աճի արդյունքում: Օսմանյան կայսրության փլուզման փորձը թույլ է տալիս ենթադրել, որ հնարավոր են միանգամայն ապակառուցողական դիպաշարեր, մանավանդ որ, միջազգային միտումներն այնքան էլ բարենպաստ չեն Իրանի համար՝ որպես պետության: Ի՞նչը կարող է փոխարինել շիաների ինքնությանը: Մի բան պարզ է՝ իրանական հասարակությունը, ինչպես տարածաշրջանի շատ այլ հասարակություններ, ինքնության ճգնաժամ է ապրում: Իրանական հասարակությունը չունի նույնականացման այլ սանդղակ: